CELEX: 62021TN0321
Language: mt
Date: 2021-06-09 00:00:00
Title: Kawża T-321/21: Rikors ippreżentat fid-9 ta’ Ġunju 2021 – Lietuvos geležinkeliai vs Il-Kummissjoni

26.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/48
            
         
      Rikors ippreżentat fid-9 ta’ Ġunju 2021 – Lietuvos geležinkeliai vs Il-Kummissjoni
      (Kawża T-321/21)
      (2021/C 297/60)
      Lingwa tal-kawża: l-Ingliż
      
         Partijiet
      
      
         Rikorrent: Lietuvos geležinkeliai AB (Vilnius, il-Litwanja) (rappreżentant: R. Zaščiurinskaitė, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli;
               
            
                  —
               
               
                  tikkundanna lill-Kummissjoni Ewropea tħallas lil AB Lietuvos geležinkeliai kumpens ta’ EUR 850 565,76, interessi moratorji korrispondenti bir-rata stabbilita mill-Bank Ċentrali Ewropew għall-operazzjonijiet ta’ rifinanzjament prinċipali tagħha, flimkien ma’ 3,5 punti perċentwali, fuq l-ammont ta’ EUR 7 804 350 għall-perijodu mill-5 ta’ Jannar 2018 sad-29 ta’ Jannar 2021;
               
            
                  —
               
               
                  tikkundanna lill-Kummissjoni Ewropea tħallas lil AB Lietuvos geležinkeliai interessi moratorji bir-rata stabbilita mill-Bank Ċentrali Ewropew għall-operazzjonijiet ta’ rifinanzjament prinċipali tagħha, flimkien ma’ 3,5 punti perċentwali, fuq l-ammont ta’ EUR 850 565,76 għall-perijodu mit-30 ta’ Jannar 2021 sad-data tal-ħlas attwali tal-ammont prinċipali;
               
            
                  —
               
               
                  skont l-Artikolu 263 TFUE, tannulla d-deċiżjonijiet tal-Kummissjoni Ewropea tas-26 ta’ April 2021 u tas-16 ta’ Mejju 2021;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq ksur tal-ewwel paragrafu tal-Artikolu 266 TFUE: il-Kummissjoni Ewropea kienet wettqet żball meta wettqet l-obbligu assolut u inkundizzjonat tagħha li tħallas interessi moratorji wara t-tnaqqis ta’ multa imposta mill-Kummissjoni, li kienet imħallsa provviżorjament mir-rikorrenti.
               
            
                  2.
               
               
                  It-tieni motiv ibbażat fuq ksur tal-ewwel paragrafu tal-Artikolu 266 TFUE li jagħmel lill-Unjoni Ewropea responsabbli mhux kuntrattwalment skont it-tieni paragrafu tal-Artikolu 266 TFUE, ikkunsidrat flimkien mat-tieni paragrafu tal-Artikolu 340 TFUE.
               
            
                  3.
               
               
                  It-tielet motiv ibbażat fuq ksur tal-Artikolu 41(3) tal-Karta tad-Drittijiet Fundamentali tal-Unjoni Ewropea u tat-tieni paragrafu tal-Artikolu 340 TFUE. Ir-rikorrent jallega li persuna trid tkun tista’ tikseb kumpens mhux biss għal telf attwali iżda wkoll għal telf ta’ profitt u interessi.
               
            
                  4.
               
               
                  Ir-raba’ motiv ibbażat fuq ksur tal-Artikolu 47 tal-Karta tad-Drittijiet Fundamentali peress li l-protezzjoni ġudizzjarja taħt l-Artikolu 263 TFUE ma hijiex effettiva jekk l-impriża kkonċernata ma tkunx tista’ tikseb interessi fuq multa mħallsa indebitament wara li Qorti tal-Ġustizzja tnaqqas multa għal ksur tar-regoli tal-kompetizzjoni tal-Unjoni Ewropea.
               
            
                  5.
               
               
                  Il-ħames motiv ibbażat fuq ksur tal-Artikoli 266 TFUE, 340 TFUE, 41(3) u 47 tal-Karta tad-Drittijiet Fundamentali, permezz tad-deċiżjoni tas-26 ta’ April 2021 (1) u tas-16 ta’ Mejju 2021 (2) li permezz tagħha l-Kummissjoni rrifjutat li tħallas interessi moratorji.
               
            
         (1)  Messaġġ elettroniku mill-Kummissjoni lir-rikorrenti tas-26 ta’ April 2021, suġġett: RE: Każ AT.39813 – Baltic Rail
      
         (2)  Messaġġ elettroniku mill-Kummissjoni lir-rikorrenti tas-16 ta’ Mejju 2021, suġġett: RE: Każ AT.39813 – Baltic Rail, li jikkonferma l-pożizzjoni espressa fil-messaġġ elettroniku tas-26 ta’ April 2021.